Ove Trellevik

Ove Bernt Trellevik (født 15. august 1965 på Tofterøy i Hordaland) er en norsk politiker som representerer Høyre. Han har vært innvalgt på Stortinget fra Hordaland siden 2013.

Han er utdannet offiser fra Sjøkrigsskolen og siviløkonom fra NHH fra 2000. Mellom 1985 og 2005 arbeidet Trellevik i Sjøforsvaret og Forsvarets logistikkorganisasjon, i all hovedsak med forpleining, logistikk og forvaltning. Fra 2005 til 2010 var han ansatt i kraftselskapet BKK, der han ledet et innkjøpssamarbeid mellom kraftselskapene på Vestlandet.

Trellevik meldte seg inn i Høyre i 2007 og ble valgt inn i Sund kommunestyre høsten samme år. Etter at ordfører Albrigt Sangolt døde i september 2010, ble Trellevik valgt til hans etterfølger den 8. november 2010. Høsten 2013 ble Trellevik innvalgt på Stortinget fra Hordaland på utjevningsmandat. Han ble gjenvalgt i 2017 som Høyres andrekandidat i Hordaland.

Stortingskomitéer 
 2021–2025 Medlem av Energi- og miljøkomiteen
 2017–2021 Medlem av Kommunal- og forvaltningskomiteen
 2013–2017 Medlem av Næringskomiteen

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Hordaland
Stortingsrepresentanter 2013–2017
Stortingsrepresentanter 2017–2021
Stortingsrepresentanter 2021–2025
Ordførere i Sund
Høyre-ordførere i Hordaland
Norske offiserer
Norske siviløkonomer fra NHH
Personer fra Sund kommune